Gníomhaíochtaí chun caighdeáin Eorpacha nó táirgí inseachadta caighdeánaithe Eorpacha a fhorbairt agus a athbhreithniú, rud is gá agus is iomchuí a dhéanamh chun tacú le reachtaíocht agus beartais an Aontais

Tagairt Teideal Tagairt Caighdeáin Eorpacha/táirgí inseachadta caighdeánaithe Eorpacha Cuspóirí agus beartais shonracha maidir le caighdeáin Eorpach/táirgí inseachadta caighdeánaithe Eorpacha

9 Seirbhísí ardmhonaraíochta Treoir 2006/123/CE ó Pharlaimint na hEorpa agus ón gComhairle maidir le seirbhísí sa mhargadh inmheánach i dtaca le reachtaíocht ábhartha earnála agus COM(2020) 66 Straitéis Eorpach maidir le sonraí Caighdeáin Eorpacha a fhorbairt chun tacú le soláthar seirbhísí agus sonraí a bhaineann le róbait, le bainistiú an tslabhra soláthair tionsclaíoch agus le cothabháil thuarthach innealra líonra. Soláthar seirbhísí trasteorann sa mhargadh aonair a fheabhsú agus tacú le trédhearcacht idirbheart sa slabhra soláthair.

10 Seirbhísí foirgníochta Treoir 2006/123/CE ó Pharlaimint na hEorpa agus ón gComhairle maidir le seirbhísí sa mhargadh inmheánach Caighdeáin Eorpacha a fhorbairt chun tacú le soláthar seirbhísí trasteorann i réimsí na tógála e.g. seirbhísí ailtireachta agus innealtóireachta mar aon le seirbhísí a bhaineann le héifeachtúlacht fuinnimh foirgneamh. Feabhas a chur ar sholáthar seirbhísí trasteorann sa mhargadh aonair.

11 Seirbhísí poist Treoir 97/67/CE maidir le comhrialacha chun margadh inmheánach sheirbhísí poist an Chomhphobail a fhorbairt agus cáilíocht na seirbhíse a fheabhsú; Treoir 2002/39/CE maidir le seirbhísí poist an Chomhphobail a oscailt a thuilleadh don iomaíocht; Treoir 2008/6/CE maidir le margadh inmheánach sheirbhísí poist an Chomhphobail a ghnóthú go hiomlán agus Rialachán (AE) 2018/644 maidir le seirbhísí beartseachadta trasteorann Caighdeáin Eorpacha nó táirgí inseachadta caighdeánaithe Eorpacha atá ann cheana a athbhreithniú agus/nó caighdeáin nua Eorpacha nó táirgí nua inseachadta caighdeánaithe Eorpacha a fhorbairt i réimsí amhail cáilíocht na seirbhíse agus an digitiú. Caighdeán na seirbhíse a fheabhsú agus idir-inoibritheacht idir líonraí náisiúnta agus seirbhís éifeachtúil uilíoch laistigh den mhargadh aonair a chur chun cinn.

12 Ceanglais inrochtaineachta le haghaidh táirgí agus seirbhísí, lena n-áirítear TFC Treoir (AE) 2019/882 Ó Pharlaimint na hEorpa agus ón gComhairle an 17 Aibreán 2019 maidir leis na ceanglais inrochtaineachta le haghaidh táirgí agus seirbhísí agus Treoir (AE) 2016/2102 maidir le hinrochtaineacht na suíomhanna gréasáin agus na bhfeidhmchlár móibíleach de chuid comhlachtaí san earnáil phoiblí Caighdeáin a fhorbairt maidir leis na ceanglais inrochtaineachta táirgí a leagtar amach in Iarscríbhinn I a ghabhann le Treoir (AE) 2019/882, amhail: — na ceanglais maidir le soláthar faisnéise; — comhéadan úsáideora agus dearadh feidhmiúlachta; seirbhísí tacaíochta; pacáistíocht an táirge; — treoracha maidir leis an táirge a shuiteáil, a chothabháil, a stóráil agus a dhiúscairt; — inrochtaineacht na dtáirgí a úsáidtear chun an tseirbhís a sholáthar a áirithiú; — úsáid na seirbhísí sin ag daoine faoi mhíchumas a éascú: faisnéis a sholáthar faoi fheidhmiú na seirbhíse, seirbhísí a sholáthar atá barrmhaith le húsáid ag daoine faoi mhíchumas, agus critéir feidhmíochta feidhmiúla a shainiú i dtaca leis sin. Caighdeáin chomhchuibhithe a fhorbairt maidir leis na seirbhísí a thagann faoi raon feidhme na Treorach agus le haghaidh na n-áiteanna ina soláthraítear na seirbhísí. Úsáid táirgí agus seirbhísí TFC ag daoine atá faoi mhíchumas a éascú – amhail teirminéil féinseirbhíse, feidhmchláir, suíomhanna gréasáin/ardáin, seirbhísí ar líne agus cumarsáid ar líne leis na seirbhísí éigeandála agus seirbhísí eile a thagann faoi raon feidhme na treorach.

13 Bainistiú an spástráchta agus glacadh sonraí spáis ar an margadh Rialachán (AE) 2021/696 lena mbunaítear Clár Spáis an Aontais Eorpaigh agus Gníomhaireacht an Aontais Eorpaigh um an gClár Spáis Caighdeáin Eorpacha a fhorbairt maidir le bainistiú an spástráchta. Caighdeáin Eorpacha a fhorbairt chun tacú le glacadh sonraí agus seirbhísí spáis arna soláthar ag Clár Spáis an Aontais Eorpaigh (Galileo, EGNOS, Copernicus, SSA, GOVSATCOM) i measc úsáideoirí agus sa mhargadh. Chun an méid seo a leanas a dhéanamh: (1) rioscaí oibríochtúla atá ann faoi láthair agus a bheidh ann amach anseo a laghdú agus bonneagar spáis na hEorpa a chosaint; (2) glacadh sonraí agus seirbhísí spáis i measc úsáideoirí agus sa mhargadh a mhéadú, trína gcomhtháthú in earnálacha éagsúla a éascú. Áirítear orthu sin gluaisteáin uathrialaitheacha agus nasctha, iarnróid, eitlíocht, aerfheithiclí gan foireann, trealamh speisialaithe úsáideoirí.

14 Cáilíocht an aeir chomhthimpeallaigh – Feidhmíocht na gcóras braiteoir-bhunaithe lena dtomhaistear truailliú aeir Airteagail 6 agus 7 agus Iarscríbhinn I a ghabhann le Treoir 2008/50/CE maidir le cáilíocht an aeir chomhthimpeallaigh Caighdeán bailíochtaithe tástála nó caighdeáin bhailíochtaithe tástála a fhorbairt chun meastóireacht a dhéanamh ar fheidhmíocht na gcóras braiteoir-bhunaithe lena dtomhaistear truailliú aeir. Leis an gcaighdeán, déanfar a mheas an gcomhlíonann na córais braiteoir-bhunaithe na cuspóirí cáilíochta sonraí atá i dTreoir 2008/50/CE. Measúnuithe ar cháilíocht an aeir chomhthimpeallaigh a fheabhsú trí mheastóireacht a dhéanamh ar a mhéid a chomhlíonann na córais braiteoir-bhunaithe na cuspóirí cáilíochta sonraí atá i dTreoir 2008/50/CE. Le caighdeán nó caighdeáin, beifear in ann úsáid níos forleithne a bhaint as an modh faireacháin sin agus, dá bhrí sin, measúnú feabhsaithe ar cháilíocht an aeir a dhéanamh.

15 Cáilíocht an aeir chomhthimpeallaigh – measúnuithe bunaithe ar shamhaltú Airteagail 6 agus 7 agus Iarscríbhinn I a ghabhann le Treoir 2008/50/CE Caighdeáin a fhorbairt lena n-áiritheofar go mbeidh measúnuithe bunaithe ar shamhaltú ar cháilíocht an aeir oibiachtúil, iontaofa agus inchomparáide, agus go mbeidh siad de cháilíocht leordhóthanach chun faisnéis iontaofa a ghiniúint maidir le comhchruinnithe truailleán aeir san aer comhthimpeallach. A áirithiú go bhfuil an fhaisnéis a bhailítear maidir le truailliú aeir sách ionadaíoch agus inchomparáide ar fud an Aontais.

16 Cáilíocht an aeir chomhthimpeallaigh – modhanna tomhais chun faireachán a dhéanamh ar hidreacarbóin il-timthriallacha aramatacha san aer comhthimpeallach Airteagal 4(1), Airteagal (8) agus Airteagal (13) de Threoir 2004/107/CE agus Iarscríbhinn V a ghabhann léi a bhaineann le harsanaic, caidmiam, mearcair, nicil agus hidreacarbóin il-timthriallacha aramatacha san aer comhthimpeallach Caighdeáin a fhorbairt maidir leis na modhanna tagartha chun tiúchain de hidreacarbóin il-timthriallacha aramatacha san aer comhthimpeallach a thomhas. A áirithiú go bhfuil an anailís ar hidreacarbóin il-timthriallacha aramatacha san aer comhthimpeallach beacht, iontaofa agus inchomparáide go leordhóthanach ar fud an Aontais.

17 Astaíochtaí tionsclaíocha Treoir 2010/75/AE maidir le hastaíochtaí tionsclaíocha (cosc agus rialú comhtháite ar thruailliú) Caighdeáin Eorpacha a fhorbairt chun sampláil agus anailís ar shubstaintí truaillitheacha ábhartha agus tomhais na bparaiméadar próisis a áirithiú, chomh maith le dearbhú cáilíochta i gcás córais tomhais uathoibrithe agus na modhanna tomhais tagartha chun na córais sin a chalabrú. Truailliú a eascraíonn as gníomhaíochtaí tionsclaíocha a laghdú agus, a mhéid is féidir, é a dhíothú.

18 Dramhaíl plaisteach sórtáilte agus plaistigh athchúrsáilte Gníomhaíocht Iarscríbhinn I a ghabhann leis an Straitéis Eorpach um Plaistigh i nGeilleagar Ciorclach COM(2018)28 Gníomhaíochtaí chun borradh a chur faoi ábhar athchúrsáilte: – caighdeáin cháilíochta a fhorbairt maidir le dramhaíl plaisteach sórtáilte agus plaistigh athchúrsáilte i gcomhar leis an gCoiste Eorpach um Chaighdeánú Caighdeáin nua Eorpacha agus táirgí nua inseachadta caighdeánaithe Eorpacha a fhorbairt agus caighdeáin Eorpacha atá ann cheana a athbhreithniú chun aghaidh a thabhairt ar shaincheisteanna nós imeachta agus bonneagair maidir le plaisteach a athchúrsáil – chun tacú le cáilíocht shlabhra luacha athchúrsála na bplaisteach. Leis na caighdeáin sin, ba cheart ceanglais a leagan síos maidir le hin-athchúrsáilteacht táirgí plaisteacha, cáilíocht na dramhaíola plaisteach sórtáilte agus cáilíocht na bplaisteach athchúrsáilte, agus an fheidhm atá ceaptha ina leith i dtáirgí tar éis a n-athchúrsáilte á cur san áireamh. Plaistigh athchúrsáilte a sholáthar, ar plaistigh iad a chomhlíonann riachtanais brandaí táirgí agus monaróirí maidir le soláthar iontaofa mórmhéide ábhar a bhfuil sonraíochtaí cáilíochta leanúnach acu.

19 Ábhair a bhíonn i dteagmháil le huisce óil TREOIR (AE) 2020/2184 ó PHARLAIMINT NA hEORPA AGUS ÓN gCOMHAIRLE an 16 Nollaig 2020 maidir le cáilíocht an uisce atá ceaptha lena chaitheamh ag an duine (athmhúnlú) Caighdeáin nua Eorpacha a fhorbairt maidir le modhanna anailíseacha chun substaintí a bhíonn ag aistriú ó ábhair a chinneadh agus modhanna chun ábhar deiridh a thagann i dteagmháil le huisce óil a thástáil. Cáilíocht an uisce óil agus an tsláinte phoiblí a chosaint. Na hábhair a thagann i dteagmháil le huisce óil, is féidir tionchar a bheith acu ar cháilíocht an uisce sin (e.g. trí láisteadh substaintí). Ní mór modhanna anailíse agus tástála a fhorbairt chun a áirithiú go mbeidh na hábhair deiridh a thagann i dteagmháil le huisce óil sábháilte.

20 Cóireáil fuíolluisce Treoir ón gComhairle maidir le cóireáil fuíolluisce uirbigh (91/271/CEE) agus Rialachán (AE) Uimh. 305/2011 lena leagtar síos coinníollacha comhchuibhithe maidir le táirgí foirgníochta a mhargú arna leasú le Rialachán Tarmligthe (AE) Uimh. 568/2014 ón gCoimisiún, Rialachán Tarmligthe (AE) Uimh. 574/2014 ón gCoimisiún agus Rialachán (AE) 2019/1020 Caighdeán reatha EN 12566 a athbhreithniú: Córais bheaga cóireála fuíolluisce le haghaidh suas le 50 PT i seacht gcuid. Cosaint an chomhshaoil a fheabhsú agus rioscaí sláinte a laghdú.

21 Cuisneáin nádúrtha Rialachán (AE) Uimh. 517/2014 ó Pharlaimint na hEorpa agus ón gComhairle an 16 Aibreán 2014 maidir le gáis cheaptha teasa fhluairínithe agus lena n-aisghairtear Rialachán (CE) Uimh. 842/2006 Caighdeán nua a fhorbairt maidir leis na ceanglais mar aon le próiseas anailíse riosca maidir le córais chuisniúcháin a oibrítear le cuisneáin inadhainte agus a úsáidtear in iompar de bhóthar earraí atá íogair ó thaobh teochta de. EN 378-1, EN 378-2 agus EN 378-3 a athbhreithniú agus cuid 5 iomlán nua ar aicmiú sábháilteachta agus ar fhaisnéis maidir le cuisneáin a chruthú. A áirithiú go mbeidh glacadh níos éasca agus níos mó ar chuisneáin nádúrtha san earnáil chuisniúcháin agus aerchóiriúcháin, rud a laghdódh tionchar na bhfearas sin ar an gcomhshaol. Go hindíreach, leis sin is féidir cuideachtaí an Aontais san earnáil sin a dhéanamh níos iomaíche.

22 Táirgí leasacháin Rialachán (AE) 2019/1009 lena leagtar síos rialacha maidir le táirgí leasacháin AE a chur ar fáil ar an margadh agus C (2020)612 ón gCoimisiún lena gcuirtear Cinneadh maidir le hiarraidh ar chaighdeánú chuig an gCoiste Eorpach um Chaighdeánú a mhéid a bhaineann le táirgí leasacháin AE a thacaíonn le Rialachán (AE) 2019/1009 Caighdeáin nua Eorpacha a fhorbairt, táirgí inseachadta caighdeánaithe atá ann cheana a thabhairt cothrom le dáta agus clár oibre an Choimisiúin a oiriúnú lena gcuirtear Cinneadh C(2020)612 chun feidhme chun caighdeáin atá tráthúil agus úrscothach a sholáthar. Leasacháin a chur ar fáil ar an margadh aonair agus coinníollacha aonfhoirmeacha a leagan síos chun leasacháin atá déanta as na hábhair athchúrsáilte nó ábhair orgánacha sin a chur ar fáil ar an margadh aonair ina iomláine.

23 Sábháilteacht bia - cothú ainmhithe Rialachán (AE) 2017/625 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí Caighdeáin nua Eorpacha a fhorbairt maidir le modhanna anailíseacha i réimse an chothaithe ainmhithe maidir leis an méid seo a leanas: — breiseáin a bhfuil toirmeasc orthu — éilleáin (miotail, tocsainí planda, míceatocsainí) — breiseáin údaraithe — radaighníomhaíocht — ábhair phacáistithe Tá sé ríthábhachtach modhanna caighdeánaithe anailíse a bhunú chun (i) cur i bhfeidhm agus rialú aonfhoirmeach na reachtaíochta Eorpaí a ráthú i ngach Ballstát den Aontas agus (ii) leibhéal ard sábháilteachta beatha agus bia a ráthú.

24 Sábháilteachta bia - éilleáin i mbia Rialachán (AE) 2017/625 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí Caighdeáin nua Eorpacha a fhorbairt maidir le modhanna anailíse i réimse na reachtaíochta maidir le sábháilteacht bia a mhéid a bhaineann le héilleáin (amhail aicriolaimíd, sárchlóráit, fúráin, 3-monachlóraprópáin dé-ól, agus eistir ghlicidile) a phróiseáil i mbia. Tá sé ríthábhachtach modhanna caighdeánaithe anailíse a bhunú chun (i) cur i bhfeidhm agus rialú aonfhoirmeach na reachtaíochta Eorpaí a ráthú i ngach Ballstát den Aontas agus (ii) leibhéal ard sábháilteachta bia a ráthú.

25 Sábháilteachta bia - miotail i mbia Rialachán (AE) 2017/625 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí Caighdeáin nua Eorpacha a fhorbairt maidir le modhanna anailíse i réimse na reachtaíochta maidir le sábháilteacht bia a mhéid a bhaineann le miotail (amhail nicil, cróimiam VI) i mbia Tá sé ríthábhachtach modhanna caighdeánaithe anailíse a bhunú chun (i) cur i bhfeidhm agus rialú aonfhoirmeach na reachtaíochta Eorpaí a ráthú i ngach Ballstát den Aontas agus (ii) leibhéal ard sábháilteachta bia a ráthú.

26 Sábháilteacht bia - míceatocsainí agus tocsainí plandaí i mbia Rialachán (AE) 2017/625 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí Caighdeáin nua Eorpacha a fhorbairt maidir le modhanna anailíse i réimse na reachtaíochta maidir le sábháilteacht bia a mhéid a bhaineann le míceatocsainí agus tocsainí planda i mbia Tá sé ríthábhachtach modhanna caighdeánaithe anailíse a bhunú chun (i) cur i bhfeidhm agus rialú aonfhoirmeach na reachtaíochta Eorpaí a ráthú i ngach Ballstát den Aontas agus (ii) leibhéal ard sábháilteachta bia a ráthú.

27 Longa a iompraíonn gáis leachtaithe i mbulc agus longa a úsáideann gás mar thiomántán a chosaint Treoir 2014/90/AE maidir le trealamh muirí Caighdeán nua Eorpacha a fhorbairt chun córais fhostaithe púdar ceimiceáin thirim agus córais ghaolmhara múchta dóiteáin a thástáil, chun longa a iompraíonn gáis leachtaithe i mbulc agus longa a úsáideann gás mar thiomántán a chosaint. Sábháilteacht mhuirí a fheabhsú. Tá athbhreithniú á dhéanamh ag an Eagraíocht Mhuirí Idirnáisiúnta ar a treoirlínte maidir le córais fhosaithe múchta dóiteáin púdar ceimiceáin thirim a fhormheas chun longa a iompraíonn gáis leachtaithe i mbulc a chosaint. Ach go dtí seo, níl aon chaighdeán bailíochtaithe tástála ann maidir le tástáil dóiteáin scairde agus/nó tástáil dóiteáin tráidire cábla. Trí chaighdeán den sórt sin a fhorbairt, i ndlúthchomhar le ISO, ba cheart feabhas a chur ar shábháilteacht mhuirí, ní hamháin i gcás tancaeir gáis ach i gcás longa paisinéirí a thiomáintear le gás freisin.

28 Sonraí a bhaineann leis an aeráid Teachtaireacht ón gCoimisiún chuig Parlaimint na hEorpa, chuig an gComhairle, chuig Coiste Eacnamaíoch agus Sóisialta na hEorpa agus chuig Coiste na Réigiún Eoraip atá seasmhach ó thaobh na haeráide de a chruthú – Straitéis nua an Aontais maidir le hOiriúnú don Athrú Aeráide COM/2021/82 final agus COM(2020) 66 Straitéis Eorpach maidir le sonraí Caighdeáin a fhorbairt lena n-áiritheofar go ndéanfar sonraí ón earnáil phríobháideach agus ón earnáil phoiblí araon a thaifeadadh, a bhailiú agus a roinnt ar bhealach cuimsitheach aonfhoirmeach. Feabhas a chur ar chruinneas an mheasúnaithe riosca aeráide trí shonraí a chur ar fáil lena ndéantar caillteanas de dheasca tubaiste a chainníochtú.

29 Measúnú dinimiciúil saolré chun meastachán a dhéanamh ar aistrithe carbóin i dtáirgí foirgníochta COM (2021) 572 Straitéis Foraoise an Aontais Roinn 2.1. agus COM (2021) 800 Timthriallta inbhuanaithe carbóin. Roinn 3.1. Creat caighdeánaithe maidir le measúnú dinimiciúil saolré a fhorbairt chun cuntas níos cruinne a dhéanamh d’aistrithe carbóin a bhaineann le stóráil carbóin i dtáirgí foirgníochta. Is é an príomhchuspóir an dul chun cinn a rinneadh i measúnú dinimiciúil saolré a léiriú ar bhealach níos fearr chun aitheantas a thabhairt do stóráil carbóin i gcaighdeáin i gcás táirgí foirgníochta, go príomha nuair a bhíonn tosca tréithrithe am-spleácha á n-úsáid, ar tosca iad a chuirtear i bhfeidhm maidir le fardal dinimiciúil saolré.

30 Éicidhearthóireacht agus lipéadú fuinnimh - ríomhairí Rialachán (AE) Uimh. 617/2013 ón gCoimisiún an 26 Meitheamh 2013 lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh ríomhairí agus freastalaithe ríomhairí Athbhreithniú a dhéanamh ar na caighdeáin atá ann cheana maidir le ríomhairí agus freastalaithe agus caighdeáin nua a fhorbairt, trí mhodhanna tomhais iontaofa, cruinne agus in-atáirgthe lena gcuirtear san áireamh úrscothacht aitheanta. Ídiú fuinnimh ríomhairí agus freastalaithe ríomhairí a laghdú.

31 Éicidhearthóireacht agus lipéadú fuinnimh - fearais chócaireachta Rialachán (AE) Uimh. 66/2014 ón gCoimisiún an 14 Eanáir 2014 lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh oighinn bhaile, iartaí agus cochaill sorn Athbhreithniú a dhéanamh ar na caighdeáin atá ann cheana maidir le fearais chócaireachta agus caighdeáin nua a fhorbairt. Ídiú fuinnimh fearas cócaireachta a laghdú.

32 Éicidhearthóireacht agus lipéadú fuinnimh - taispeáintí leictreonacha Rialachán (AE) 2019/2021 ón gCoimisiún an 1 Deireadh Fómhair 2019 lena leagtar síos ceanglais éicidhearthóireachta le haghaidh taispeáintí leictreonacha de bhun Threoir 2009/125/CE agus Rialachán Tarmligthe (AE) 2019/2013 ón gCoimisiún an 11 Márta 2019 lena bhforlíontar Rialachán (AE)2017/1369 ó Pharlaimint na hEorpa agus ón gComhairle maidir le lipéadú fuinnimh le haghaidh taispeántais leictreonacha Athbhreithniú a dhéanamh ar na caighdeáin atá ann cheana maidir le taispeáintí leictreonacha a chumhdaíonn feidhm ionchódaithe ardraoin dhinimiciúil (HDR) agus leibhéil ghléine os cionn 4k (nó HD), agus caighdeáin nua a fhorbairt, lena leagtar síos modh sonrach tástála maidir le hiompraíocht ABC, agus lena n-oiriúnaítear modhanna fíoraithe maidir le hábhar breiseán plaisteach. Ídiú fuinnimh na dtaispeáintí leictreonacha a laghdú (teilifíseáin, monatóirí), lena gcumhdaítear HDR agus leibhéil ghléine os cionn 4k (nó HD), trí mhodh sonrach tástála a leagan síos maidir le ABC agus trí mhodhanna fíoraithe a chur in oiriúint d’ábhar breiseán plaisteach.

33 Éicidhearthóireacht agus lipéadú fuinnimh - foinsí solais Rialachán (AE) 2019/2020 ón gCoimisiún an 1 Deireadh Fómhair 2019 lena leagtar síos ceanglais éicidhearthóireachta maidir le foinsí solais agus gléasanna rialaithe ar leithligh de bhun Threoir 2009/125/CE agus Rialachán Tarmligthe (AE) 2019/2015 ón gCoimisiún an 11 Márta 2019 lena bhforlíontar Rialachán (AE)2017/1369 ó Pharlaimint na hEorpa agus ón gComhairle maidir le lipéadú fuinnimh le haghaidh foinsí solais Athbhreithniú a dhéanamh ar na caighdeáin atá ann cheana agus caighdeáin nua a fhorbairt lena gcumhdaítear nósanna imeachta agus modhanna chun na paraiméadair is gá a thomhas maidir leis na nithe seo a leanas: — lampaí fluaraiseacha agus díluchtaithe ard-déine — ballastaí atá in ann na lampaí sin a oibriú — soilse atá in ann na lampaí sin a oibriú — soilse le haghaidh soilsiú oifige soilse le haghaidh soilsiú sráide. Ídiú fuinnimh foinsí solais a laghdú, lena mbainfear amach thart ar 41.9 TWh de choigilteas fuinnimh deiridh bliantúil in 2030.

34 Éicidhearthóireacht agus lipéadú fuinnimh - téitheoirí spáis áitiúla Rialachán (AE) 2015/1188 ón gCoimisiún an 28 Aibreán 2015 lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh téitheoirí spáis áitiúla agus, Rialachán Tarmligthe (AE) 2015/1186 ón gCoimisiún an 24 Aibreán 2015 lena bhforlíontar Treoir 2010/30/AE ó Pharlaimint na hEorpa agus ón gComhairle maidir le lipéadú fuinnimh le haghaidh téitheoirí spáis áitiúla Athbhreithniú a dhéanamh ar na caighdeáin atá ann cheana maidir le téitheoirí spáis áitiúla agus caighdeáin nua a fhorbairt. Ídiú fuinnimh a laghdú agus an tionchar atá ag téitheoirí spáis áitiúla ar an gcomhshaol a theorannú a thuilleadh.

35 Éicidhearthóireacht agus lipéadú fuinnimh - fearais chuisniúcháin Rialachán (AE) 2019/2019 ón gCoimisiún an 1 Deireadh Fómhair 2019 lena leagtar síos ceanglais éicidhearthóireachta maidir le fearais chuisniúcháin de bhun Threoir 2009/125/CE ó Pharlaimint na hEorpa agus ón gComhairle agus lena leasaítear Rialachán (CE) Uimh. 643/2009 ón gCoimisiún — Athbhreithniú a dhéanamh ar na caighdeáin atá ann cheana maidir le fearais chuisniúcháin agus caighdeáin nua a fhorbairt, chun tacú le paraiméadair táirgí ábhartha a thomas trí mhodhanna tomhais iontaofa, cruinne agus in-atáirgthe, lena gcuirfí san áireamh na modhanna tomhais úrscothacha a bhfuil glacadh ginearálta leo. Ídiú fuinnimh fearas cuisniúcháin a laghdú, lena mbainfear amach thart ar 10 TWh de choigilteas fuinnimh deiridh bliantúil in 2030.

36 Éicidhearthóireacht agus lipéadú fuinnimh - fearais chuisniúcháin a bhfuil feidhm díolacháin dhírigh acu Rialachán (AE) 2019/2024 ón gCoimisiún lena leagtar síos ceanglais éicidhearthóireachta maidir le fearais chuisniúcháin a bhfuil feidhm díolacháin dhírigh acu de bhun Threoir 2009/125/CE agus Rialachán Tarmligthe (AE) 2019/2018 ón gCoimisiún an 11 Márta 2019 lena bhforlíontar Rialachán (AE)2017/1369 ó Pharlaimint na hEorpa agus ón gComhairle maidir le lipéadú fuinnimh le haghaidh fearais chuisniúcháin a bhfuil feidhm díolacháin dhírigh acu Athbhreithniú a dhéanamh ar na caighdeáin atá ann cheana maidir le fearais chuisniúcháin a bhfuil feidhm díolacháin dhírigh acu, agus caighdeáin nua a fhorbairt, lena gcumhdaítear modhanna agus ríomhanna chun na paraiméadair riachtanacha a thomhas. Ídiú fuinnimh fearas cuisniúcháin a bhfuil feidhm díolacháin dhírigh acu a laghdú, lena mbainfear amach thart ar 48 TWh de choigilteas fuinnimh deiridh bliantúil in 2030.

37 Éicidhearthóireacht agus lipéadú fuinnimh - folúsghlantóirí Rialachán (AE) Uimh. 666/2013 ón gCoimisiún an 8 Iúil 2013 lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh folúsghlantóirí Athbhreithniú a dhéanamh ar na caighdeáin atá ann cheana maidir le folúsghlantóirí agus caighdeáin nua a fhorbairt, chun tacú le paraiméadair táirgí ábhartha a thomas a trí mhodhanna tomhais iontaofa, cruinne agus in-atáirgthe, lena gcuirfí san áireamh na modhanna tomhais úrscothacha a bhfuil glacadh ginearálta leo. Ídiú fuinnimh folúsghlantóirí le linn a gcéim úsáide a laghdú.

38 Éicidhearthóireacht agus lipéadú fuinnimh - téitheoirí spáis Rialachán (AE) Uimh. 813/2013 ón gCoimisiún an 2 Lúnasa 2013 lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh téitheoirí spáis agus comhthéitheoirí agus Rialachán Tarmligthe (AE) Uimh. 811/2013 ón gCoimisiún maidir le lipéadú fuinnimh le haghaidh téitheoirí spáis, comhthéitheoirí, pacáistí téitheora spáis, feiste rialaithe teochta agus grianfheiste agus pacáistí comhthéitheora, rialaithe teochta agus grianfheiste. Athbhreithniú a dhéanamh ar na caighdeáin atá ann cheana maidir le téitheoirí spáis agus comhthéitheoirí agus caighdeáin nua a fhorbairt chun tacú le tomhas na bparaiméadar táirgí ábhartha. Trí mhodhanna tomhais atá iontaofa, cruinn agus in-atáirgthe, lena gcuirtear san áireamh na modhanna tomhais úrscothacha a bhfuil glacadh ginearálta leo. Ídiú fuinnimh, leibhéal cumhachta na fuaime agus ceanglais astaíochtaí ocsaídí nítrigine a chaighdeánú le haghaidh téitheoirí spáis agus comhthéitheoirí ar fud an Aontais. Ba cheart go gcuideodh sé sin feabhas a chur ar oibriú an mhargaidh aonair agus ar fheidhmíocht chomhshaoil na dtáirgí

39 Éicidhearthóireacht agus lipéadú fuinnimh - téitheoirí uisce Rialachán (AE) Uimh. 814/2013 ón gCoimisiún an 2 Lúnasa 2013 lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh téitheoirí uisce agus umair stórála uisce the arna leasú le Rialachán (AE) 2016/2282 ón gCoimisiún an 30 Samhain 2016 agus Rialachán Tarmligthe (AE) Uimh. 812/2013 ón gCoimisiún lena bhforlíontar Treoir 2010/30/AE ó Pharlaimint na hEorpa agus ón gComhairle maidir le lipéadú fuinnimh le haghaidh téitheoirí uisce, umar stórála uisce the agus pacáistí téitheora uisce agus grianfheiste. Athbhreithniú a dhéanamh ar na caighdeáin atá ann cheana maidir le téitheoirí uisce agus umair stórála uisce the agus caighdeáin nua a fhorbairt, chun tacú le paraiméadair táirgí ábhartha trí mhodhanna tomhais iontaofa, cruinne agus in-atáirgthe, lena gcuirfí san áireamh na modhanna tomhais úrscothacha a bhfuil glacadh ginearálta leo. Ídiú fuinnimh, leibhéal cumhachta na fuaime agus ceanglais astaíochtaí ocsaídí nítrigine a chaighdeánú le haghaidh téitheoirí uisce, agus ceanglais maidir le caillteanais sheasta ag umair stórála uisce the. Ba cheart go gcuideodh sé sin feabhas a chur ar oibriú an mhargaidh aonair agus ar fheidhmíocht chomhshaoil na dtáirgí.

40 Éicidhearthóireacht agus lipéadú fuinnimh - fóin chliste agus táibléad Rialachán PLAN/2020/9213 ón gCoimisiún lena gcuirtear chun feidhme Treoir 2009/125/AE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh fóin chliste agus táibléid agus, Rialachán Tarmligthe PLAN/2020/9217 ón gCoimisiún lena bhforlíontar Rialachán (AE) 2017/1369 ó Pharlaimint na hEorpa agus ón gComhairle maidir le lipéadú fuinnimh le haghaidh fóin chliste agus táibléid Caighdeáin nua a fhorbairt maidir le fóin chliste, chun tacú le tomhas agus ríomh na bparaiméadar táirgí aonair ábhartha – trí mhodhanna tomhais iontaofa, cruinne agus in-atáirgthe lena gcuirfí san áireamh na modhanna tomhais úrscothacha a bhfuil glacadh ginearálta leo. Na tionchair a bhíonn ag fóin chliste agus táibléid ar an gcomhshaol a laghdú

41 Éicidhearthóireacht agus lipéadú fuinnimh - táirgí fótavoltacha (modúil, inbhéartóirí agus córais) Rialachán PLAN/2020/7002 ón gCoimisiún lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh táirgí fótavoltacha (modúil, inbhéartóirí agus córais) agus, Rialachán Tarmligthe PLAN/2020/7007 ón gCoimisiún lena bhforlíontar Rialachán (AE) 2017/1369 ó Pharlaimint na hEorpa agus ón gComhairle maidir le lipéadú fuinnimh le haghaidh táirgí fótavoltacha (modúil, inbhéartóirí agus córais) Caighdeáin nua a fhorbairt maidir le táirgí fótavoltacha (modúil, inbhéartóirí agus córais), chun tacú le tomhas agus ríomh na bparaiméadar táirgí aonair ábhartha – trí mhodhanna tomhais iontaofa, cruinne agus in-atáirgthe lena gcuirtear san áireamh na modhanna tomhais úrscothacha a bhfuil glacadh ginearálta leo. Na tionchair a bhíonn ag táirgí fótavoltacha (modúil, inbhéartóirí agus córais) ar an gcomhshaol a laghdú

42 Éicidhearthóireacht aerchóiritheoirí agus teaschaidéil aer go haer Rialachán (AE) Uimh. 206/2012 ón gCoimisiún an 6 Márta 2012 lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh aerchóiritheoirí agus gaothráin chompoird arna leasú le Rialachán (AE) 2016/2282 ón gCoimisiún an 30 Samhain 2016 Athbhreithniú a dhéanamh ar na caighdeáin atá ann cheana maidir le aerchóiritheoirí agus teaschaidéil aer go haer, agus caighdeáin nua a fhorbairt, trí mhodhanna tomhais iontaofa, cruinne agus in-atáirgthe lena gcuirfí san áireamh úrscothacht aithneanta. Ídiú fuinnimh na n-aerchóiritheoirí agus na dteaschaidéal aer go haer a laghdú le linn a gcéim úsáide, chomh maith lena leibhéal cumhachta fuaime.

43 Éicidhearthóireacht mótar leictreach Rialachán (AE) 2019/1781 ón gCoimisiún an 1 Deireadh Fómhair 2019 lena leagtar síos ceanglais éicidhearthóireachta maidir le mótair leictreacha agus tiomántáin luais inathraithe de bhun Threoir 2009/125/CE ó Pharlaimint na hEorpa agus ón gComhairle, lena leasaítear Rialachán (CE) Uimh. 641/2009 i dtaca le ceanglais éicidhearthóireachta maidir le hathfhillteoirí leithleacha gan dlúthaire agus athfhillteoirí leithleacha a comhtháthaíodh i dtáirgí agus lena n-aisghairtear Rialachán (CE) Uimh. 640/2009 ón gCoimisiún Athbhreithniú a dhéanamh ar na caighdeáin atá ann cheana mar aon leis na heilimintí seo a leanas: (1) ceanglais maidir le héifeachtúlacht acmhainní a leagan síos, lena n-áirítear tearc-chré a shainaithint agus a athúsáid i mótair bhuanmhaighnéadacha; (2) an leibhéal lamháltas fíorúcháin; (3) aicmí modha agus fuinnimh le haghaidh mótair ag a bhfuil voltas rátaithe os cionn 1 000 V; (4) teaglamaí mótar agus tiomántán luais inathraithe a dhíoltar le chéile, chomh maith le tiomántáin chomhtháite luais inathraithe (dlúth-thiomántáin); (5) cineálacha eile mótar a chur leis an réim, lena n-áirítear mótair bhuanmhaighnéadacha. Modhanna tástála in-athdhéanta, in-atáirgthe, cost-éifeachtacha agus cleachtadh-ábhartha a sholáthar chun ídiú fuinnimh mótar leictreach a thomhas. D’fhonn a ráta caillteanais fuinnimh a laghdú, agus ar an gcaoi sin cur le feidhmiú an mhargaidh aonair agus le coigilteas fuinnimh.

44 Éicidhearthóireacht - trealamh tí agus oifige leictreach agus leictreonach Dréacht-togra le haghaidh RIALACHÁN ÓN gCOIMISIÚN (AE).../... lena leagtar síos ceanglais éicidhearthóireachta maidir le hídiú cumhachta an mhóid mhúchta, an mhóid fuireachais agus an mhóid fuireachais líonra trealamh tí agus oifige leictreach agus trealamh tí agus oifige leictreonach de bhun Threoir 2009/125/CE ó Pharlaimint na hEorpa agus ón gComhairle agus lena n-aisghairtear Rialachán (CE) Uimh. 1275/2008 ón gCoimisiún – PLAN/2016/444 Athbhreithniú a dhéanamh ar na caighdeáin atá ann cheana maidir le trealamh tí agus oifige leictreach agus leictreonach agus caighdeáin nua a fhorbairt. An modh fuireachais a laghdú agus ídiú fuinnimh an mhóid fuireachais líonra trealamh tí agus oifige leictreach agus leictreonach a mhéadú.

45 Éicidhearthóireacht - soláthairtí cumhachta seachtracha Rialachán (AE) 2019/1782 ón gCoimisiún an 1 Deireadh Fómhair 2019 lena leagtar síos ceanglais éicidhearthóireachta maidir le soláthairtí seachtracha cumhachta de bhun Threoir 2009/125/CE ó Pharlaimint na hEorpa agus ón gComhairle agus lena leasaítear Rialachán (CE) Uimh. 278/2009 ón gCoimisiún Athbhreithniú a dhéanamh ar na caighdeáin atá ann cheana maidir le soláthairtí cumhachta seachtraí agus caighdeáin nua a fhorbairt chun tacú le tomhas na bparaiméadar táirgí ábhartha. Trí mhodhanna tomhais atá iontaofa, cruinn agus in-atáirgthe, lena gcuirtear san áireamh na modhanna tomhais úrscothacha a bhfuil glacadh ginearálta leo. Is é an príomhchuspóir ídiú fuinnimh soláthairtí seachtracha cumhachta a chaighdeánú, agus ar an gcaoi sin cur le feidhmiú an mhargaidh aonair agus le coigilteas fuinnimh.

46 Éicidhearthóireacht - gaothráin thionsclaíocha Rialachán (AE) Uimh. 327/2011 ón gCoimisiún an 30 Márta 2011 lena gcuirtear chun feidhme Treoir 2009/125/CE ó Pharlaimint na hEorpa agus ón gComhairle maidir le ceanglais éicidhearthóireachta le haghaidh gaothráin mhótarthiomáinte ag a bhfuil cumhacht ionchuir leictrigh idir 125 W agus 500 kW arna leasú le Rialachán (AE) Uimh. 666/2013 ón gCoimisiún an 8 Iúil 2013 agus le Rialachán (AE) 2016/2282 ón gCoimisiún an 30 Samhain 2016 Athbhreithniú a dhéanamh ar na caighdeáin atá ann cheana agus caighdeáin nua a fhorbairt chun cur chuige táirgí leathnaithe a chumasú, go háirithe trí líon leordhóthanach pointí oibriúcháin a shainiú mar aon le modh idirshuímh/ríomha agus/nó cuar saintréithe. Modhanna tomhais díreacha a chomhlánú le modhanna iomchuí ríomha/idirshuímh agus a mbailíocht a chainníochtú. Modhanna maidir le gaothráin imshruthaithe agus gaothráin mhóra chompoird agus gaothráin mhóra e.g. trí eachtarshuíomh ó shamhlacha scálaithe. Modhanna tástála in-athdhéanta, in-atáirgthe, cost-éifeachtacha agus cleachtadh-ábhartha a sholáthar chun ídiú fuinnimh gaothrán tionsclaíoch a thomhas. D’fhonn a ráta caillteanais fuinnimh a laghdú, agus ar an gcaoi sin cur le feidhmiú an mhargaidh aonair agus le coigilteas fuinnimh.

47 Éicidhearthóireacht - tiomántáin luais inathraithe Rialachán (AE) 2019/1781 ón gCoimisiún an 1 Deireadh Fómhair 2019 lena leagtar síos ceanglais éicidhearthóireachta maidir le mótair leictreacha agus tiomántáin luais inathraithe de bhun Threoir 2009/125/CE ó Pharlaimint na hEorpa agus ón gComhairle, lena leasaítear Rialachán (CE) Uimh. 641/2009 i dtaca le ceanglais éicidhearthóireachta maidir le hathfhillteoirí leithleacha gan dlúthaire agus athfhillteoirí leithleacha a comhtháthaíodh i dtáirgí agus lena n-aisghairtear Rialachán (CE) Uimh. 640/2009 ón gCoimisiún Athbhreithniú a dhéanamh ar na caighdeáin atá ann cheana mar aon leis na heilimintí seo a leanas: (1) Aghaidh a thabhairt ar chaillteanais na gcóras a bhaineann go díreach le tiomántáin luais inathraithe, go háirithe caillteanais réamhtheachtacha sa ghreille nuair nach sruth sinusóideach é an sruth ionchuir, agus caillteanais armónacha iartheachtacha sa mhótar; (2) an leibhéal lamháltas fíorúcháin; (3) más infheidhme, trí aicmí fuinnimh a chur leis chun tiomántáin níos éifeachtúla a spreagadh; (4) ceanglais a shocrú le haghaidh teaglamaí mótar agus tiomántán luais inathraithe a dhíoltar le chéile, chomh maith le tiomántáin chomhtháite luais inathraithe (dlúth-thiomántáin); (5) cineálacha eile tiomántán luais inathraithe faoi raon feidhme a chur leo. Modhanna tástála in-athdhéanta, in-atáirgthe, cost-éifeachtacha agus ábhartha chun ídiú fuinnimh/caillteanais fuinnimh na dtiomántán luais inathraithe a thomhas. D’fhonn rátaí caillteanais fuinnimh a laghdú, agus ar an gcaoi sin cur le feidhmiú an mhargaidh aonair agus le coigilteas fuinnimh.

48 Idir-inoibritheacht an chórais iarnróid Treoir(AE) 2016/797 ó Pharlaimint na hEorpa agus ón gComhairle an 11 Bealtaine 2016 maidir le hidir-inoibritheacht chóras iarnróid an Aontais Eorpaigh (athmhúnlú) agus COM(2020) 66 Straitéis Eorpach maidir le sonraí. Caighdeáin Eorpacha atá ann cheana a thabhairt cothrom le dáta agus caighdeáin nua a fhorbairt a bhaineann leis an méid seo a leanas, ach ní hamháin sin: — iompar lasta maidir le gnéithe ginearálta an tslabhra luacha lóistíochta; — córais chumarsáide ar bord agus taobh riain; — digitiú agus uathoibriú, ilmhódúlacht agus soghluaisteacht mar sheirbhís; — an chibearshlándáil; — an córas Eorpach um bainistiú tráchta iarnróid agus uathrialú tráchta traenacha (5G-bhunaithe); — cúplóirí digiteacha uathoibríocha le haghaidh vaigíní lastais agus réitigh nuálacha le haghaidh iompar idirmhódúil agus traschórais; — deimhniúchán fíorúil; — cothabháil toscabhunaithe; — ábhair nua agus breoslaí malartacha a úsáid. Féachaint ar na sonraí a nascadh le sonraí soghluaisteachta Eorpacha trí shonraí iompair agus soghluaisteachta atá ann cheana agus a bheidh ann amach anseo a chomhthiomsú agus a chomhroinnt. Tacú leis na sonraíochtaí teicniúla maidir le hidir-inoibritheacht agus ailtireacht an chórais iarnróid, lena n-áirítear digitiú (le haghaidh oibríochtaí traenach éifeachtúla agus tairbhí le haghaidh úsáideoirí), uathoibriú agus cibearshlándáil.

49 Feistí leighis agus feistí leighis diagnóiseacha in vitro Rialachán (AE) 2017/745 maidir le feistí leighis Rialachán (AE) 2017/746 maidir le feistí leighis diagnóiseacha in vitro (IVDR) Athbhreithniú a dhéanamh ar na caighdeáin Eorpacha atá ann cheana agus caighdeáin nua a fhorbairt maidir le dearadh agus monarú na nithe seo a leanas: — feistí leighis a chumhdaítear le Rialachán (AE) 2017/745 (MDR) — feistí leighis diagnóiseacha in vitro a chumhdaítear faoi Rialachán (AE) 2017/746 (IVDR) Beidh feidhm ag na caighdeáin maidir le dearadh agus monarú, bainistiú riosca agus na hoibleagáidí ar oibreoirí eacnamaíocha agus ar urraitheoirí – lena n-áirítear na cinn a bhaineann leis an méid seo a leanas: — córais bainistíochta cáilíochta — bainistiú riosca — imscrúduithe cliniciúla agus staidéir feidhmíochta — meastóireacht chliniciúil — fianaise chliniciúil. Feidhmiú rianúil an mhargaidh aonair maidir le feistí leighis a áirithiú, trí ardchaighdeáin cháilíochta agus sábháilteachta a leagan síos le haghaidh feistí leighis agus feistí leighis diagnóiseacha in vitro. Ba cheart go ndéileálfaí leis na gnáthcheisteanna sábháilteachta a mhéid a bhaineann leis na táirgí sin, agus ar an gcaoi sin ardleibhéal cosanta sláinte agus sábháilteachta d’othair, d’úsáideoirí agus do dhaoine eile a áirithiú.

50 Oibríochtaí sábháilte ag córais aerárthaí gan foireann Rialachán Tarmligthe (AE) 2020/1058 ón gCoimisiún an 27 Aibreán 2020 lena leasaítear Rialachán Tarmligthe (AE) 2019/945 a mhéid a bhaineann le dhá aicme nua de chórais aerárthaí gan foireann a thabhairt isteach Caighdeáin Eorpacha nua a fhorbairt chun go gcumhdófar na ceanglais lena dtugtar aghaidh ar na rioscaí a bhaineann le córais aerárthaí gan foireann a oibriú. Baineann siad sin leis na gnéithe agus na feidhmiúlachtaí sonracha is gá chun na rioscaí a bhaineann le sábháilteacht na heitilte, le príobháideachas, le cosaint sonraí pearsanta, le slándáil nó leis an gcomhshaol a mhaolú. A áirithiú go n-oibreoidh córais aerárthaí gan foireann go sábháilte agus go mbeidh riosca íseal ag baint leo, ionas nach gá dóibh a bheith faoi réir nósanna imeachta caighdeánacha comhlíonta aerloingseoireachta.

51 Sábháilteacht bréagán Treoir 2009/48/CE maidir le sábháilteacht bréagán Caighdeáin nua Eorpacha a fhorbairt nó caighdeáin Eorpacha atá ann cheana a athbhreithniú chun tacú le teicneolaíocht úrscothach maidir le sábháilteacht bréagán agus maidir le ceimiceáin i mbréagáin. Aghaidh a thabhairt ar fhorbairtí teicneolaíochta sa mhargadh bréagán a d’ardaigh saincheisteanna maidir le sábháilteacht agus a chruthaigh níos mó imní do thomhaltóirí.

52 Ceanglais sábháilteachta maidir le táirgí áirithe le haghaidh leanaí Treoir 2001/95/CE maidir le Sábháilteacht Ghinearálta Táirgí Caighdeáin nua Eorpacha a fhorbairt agus caighdeáin atá ann cheana a athbhreithniú chun sábháilteacht táirgí áirithe le haghaidh leanaí (seachas bréagáin) a áirithiú, lena léirítear forbairtí úrscothacha Ardleibhéal cosanta do thomhaltóirí a chur ar fáil trí shábháilteacht táirgí leanaí a neartú, agus na forbairtí eolaíocha agus teicneolaíocha is déanaí agus ceanglais na reachtaíochta á gcur san áireamh.

53 Córais chosanta in atmaisféir a d’fhéadfadh a bheith pléascach Treoir 2014/34/AE maidir le trealamh agus córais chosanta atá ceaptha lena n-úsáid in atmaisféir a d’fhéadfadh a bheith pléascach (ATEX) Caighdeáin nua Eorpacha a fhorbairt agus caighdeáin Eorpacha atá ann cheana a athbhreithniú chun sláinte agus sábháilteacht trealaimh agus córas cosanta atá ceaptha lena n-úsáid in atmaisféir a d’fhéadfadh a bheith pléascach a áirithiú. Leagtar na ceanglais amach in Iarscríbhinn II a ghabhann le Treoir 2014/34/AE. A áirithiú go mbeidh innealra agus trealamh eile ag a bhfuil foinse fhéideartha adhainte agus atá ceaptha a bheith suiteáilte i limistéir phléascacha á gcosaint go leordhóthanach ar an mbaol go ndéanfaí pléascadh. Nó, ina éagmais sin, go ndéanfar aon phléascadh a mhaolú go leordhóthanach.

54 Earraí piriteicniúla Treoir 2013/29/AE ó Pharlaimint na hEorpa agus ón gComhairle an 12 Meitheamh 2013 maidir le comhchuibhiú dhlíthe na mBallstát a bhaineann le hearraí piriteicniúla a chur ar fáil ar an margadh (athmhúnlú) Obair chaighdeánaithe chun sábháilteacht earraí piriteicniúla a mhéadú: na caighdeáin reatha maidir le hearraí piriteicniúla a thabhairt cothrom le dáta chun na ceanglais i dTreoir reatha 2013/29/AE agus na forbairtí is déanaí sa teicneolaíocht a léiriú. Sábháilteacht na n-earraí piriteicniúla agus cáilíocht na measúnuithe comhréireachta ar na hairteagail sin a mhéadú – trí na caighdeáin atá ann cheana sa réimse sin a ailíniú leis na ceanglais reatha reachtaíochta agus sábháilteachta, agus leis na forbairtí teicneolaíochta is déanaí.

55 Suiteálacha cábla-bhealaigh Rialachán (AE) 2016/424 maidir le suiteálacha cábla-bhealaigh Caighdeáin a fhorbairt nó a athbhreithniú chun sonraíochtaí teicniúla mionsonraithe a sholáthar maidir le (i) suiteálacha cábla-bhealaigh, a mbonneagar, a bhfochórais agus a gcomhpháirteanna sábháilteachta a dhearadh agus a thógáil agus (ii) suiteálacha cábla-bhealaigh a oibriú. Feabhas a chur ar shábháilteacht suiteálacha cábla-bhealaigh.

56 Táirgí foirgníochta Rialachán (AE) Uimh. 305/2011 maidir le táirgí foirgníochta agus COM(2020) 662 maidir le Rabharta Athchóirithe don Eoraip – ár bhfoirgnimh a ghlasú, poist a chruthú, saol daoine a fheabhsú Caighdeáin nua Eorpacha a fhorbairt maidir le modhanna agus critéir mheasúnaithe le haghaidh táirgí foirgníochta, go háirithe na modhanna agus critéir sin a thacaíonn le hathchóiriú na bhfoirgneamh- agus atá le húsáid mar shonraíochtaí teicniúla caighdeánaithe faoi Rialachán (AE) Uimh. 305/2011. A áirithiú go bhfeidhmíonn an margadh aonair le haghaidh táirgí foirgníochta go rianúil agus go ndéantar ár bhfoirgnimh a ghlasú.

57 Ardaitheoirí agus comhpháirteanna sábháilteachta in ardaitheoirí Treoir 2014/33/AE maidir le comhchuibhiú dhlíthe na mBallstát i dtaca le hardaitheoirí agus comhpháirteanna sábháilteachta le haghaidh ardaitheoirí , Cinneadh Cur Chun Feidhme (AE) 2021/76 ón gCoimisiún agus Cinneadh Cur Chun Feidhme (AE) 2021/1220 ón gCoimisiún Caighdeáin nua Eorpacha a fhorbairt, táirgí inseachadta caighdeánaithe atá ann cheana a thabhairt cothrom le dáta agus clár oibre an Choimisiúin a oiriúnú lena gcuirtear Cinneadh (AE) 2021/76 agus Cinneadh (AE) 2021/1220 chun feidhme chun caighdeáin atá tráthúil agus úrscothach a sholáthar. Ardleibhéal cosanta sláinte agus sábháilteachta a áirithiú agus, i gcás inarb iomchuí, sábháilteacht maoine, agus iomaíocht chóir a ráthú ar mhargadh an Aontais.

58 Trealamh meáite ar bord Rialachán Cur Chun Feidhme (AE) 2019/1213 ón gCoimisiún an 12 Iúil 2019 lena leagtar síos forálacha mionsonraithe lena n-áirithítear coinníollacha aonfhoirmeacha maidir le cur chun feidhme na hidir-inoibritheachta agus maidir le comhoiriúnacht trealaimh meáite ar bord Caighdeán a fhorbairt chun faisnéis ar threalamh meáite ar bord a tharchur idir trucail agus leantóir, trí nasc de chuid na gCóras Cliste Comhoibríoch Iompair. Leis an gcaighdeán nua, ní mór sraith feidhme na cumarsáide idir na feithiclí éagsúla sa chónasc trucailí a fhorbairt, bunaithe ar nasc gan sreang idir stáisiúin de chuid na gCóras Cliste Comhoibríoch Iompair sa mhótarfheithicil agus na stáisiúin atá sna leantóirí nó sna leathleantóirí, i gcomhréir le caighdeáin EN 302 663, EN 302 636-4-1 agus EN 302 636-5. Tacú le modh caighdeánaithe chun feithiclí nó cónaisc feithiclí a d’fhéadfadh a bheith ró-ualaithe a sheiceáil, chun damáiste iomarcach do na bóithre a chosc agus chun so-ionramháilteacht a áirithiú.

59 Brú-threalamh Treoir 2014/68/AE an 15 Bealtaine 2014 maidir le comhchuibhiú dhlíthe na mBallstát a bhaineann le brú-threalamh a chur ar fáil ar an margadh Athbhreithniú a dhéanamh ar na caighdeáin atá ann cheana maidir le brú-threalamh nó cóimeálacha agus caighdeáin nua a fhorbairt Sábháilteacht a fheabhsú agus rochtain ar an margadh a éascú do ghnólachtaí beaga agus meánmhéide. Fágfaidh sé sin go mbeidh cuideachtaí an Aontais níos iomaíche sa mhargadh domhanda.

60 Fearais gháis Rialachán (AE) 2016/426 maidir le fearais a dhónn breoslaí gásacha Caighdeáin nua Eorpacha a fhorbairt nó caighdeáin Eorpacha atá ann cheana a athbhreithniú chun tacú le teicneolaíocht úrscothach i réimse na bhfearas a dhónn breoslaí gásacha. Beidh an obair ag freagairt do na nithe seo a leanas: — na hathruithe a tugadh isteach sna buncheanglais; — forbairtí maidir le breoslaí gásacha ó fhoinsí in-athnuaite; — méadú a bhfuiltear ag súil leis ar úsáid hidrigine; — teicneolaíochtaí nua atá ar fáil (e.g. fearais bhreosla-chille). Sláinte agus sábháilteacht a áirithiú chomh maith le húsáid réasúnach fuinnimh (éifeachtúlacht fuinnimh) d’fhearais a dhónn breoslaí gásacha.

61 Árthaí brú simplí TREOIR 2014/29/AE maidir le comhchuibhiú dhlíthe na mBallstát a bhaineann le trealamh raidió a chur ar fáil ar an margadh Na caighdeáin atá ann cheana sa tsraith EN 286 a athbhreithniú agus caighdeáin nua a fhorbairt. Sábháilteacht a fheabhsú agus rochtain ar an margadh a éascú do ghnólachtaí beaga agus meánmhéide. Fágfaidh sé sin go mbeidh cuideachtaí an Aontais níos iomaíche sa mhargadh domhanda.

62 Uirlisí meáite agus tomhais Treoir 2014/31/AE maidir le hUirlisí Neamh-uathoibríocha Meáite Treoir 2014/32/AE maidir le hUirlisí Meáite Caighdeáin Eorpacha nua a fhorbairt nó caighdeáin Eorpacha atá ann cheana a athbhreithniú chun tacú le teicneolaíocht úrscothach i réimse na n-uirlisí meáite agus tomhais. (i) An pobal a chosaint ar thorthaí míchearta ó oibríochtaí meáite trí bhíthin uirlisí neamh-uathoibríocha meáite nuair a úsáidtear iad i gcatagóirí áirithe feidhmeanna; (ii) Tacú le huirlisí tomhais atá ceart agus inrianaithe ar féidir iad a úsáid le haghaidh tascanna tomhais éagsúla a dhéanann difear go díreach agus go hindíreach do shaol laethúil daoine ar go leor bealaí. Is ar chúiseanna a bhaineann le leas an phobail, leis an tsláinte phoiblí, leis an tsábháilteacht agus leis an ord, le cosaint an chomhshaoil, le cosaint tomhaltóirí, le cánacha agus dleachtanna a ghearradh agus le cóirthrádáil a dhéantar na cúraimí sin. Féadfaidh siad a éileamh go n-úsáidfear ionstraimí tomhais a rialaítear go dlíthiúil.

63 Córais intleachta saorga atá sábháilte agus iontaofa Togra le haghaidh Rialachán ó Pharlaimint na hEorpa agus ón gComhairle lena leagtar síos rialacha comhchuibhithe maidir leis an Intleacht Shaorga (An Gníomh um an Intleacht Shaorga) agus lena leasaítear gníomhartha áirithe reachtacha de chuid an Aontais https://op.europa.eu/en/publication-detail/-/publication/e4c43528-ccfc-11ea-adf7-01aa75ed71a1/language-en Lena leagtar síos rialacha maidir le córais intleachta saorga a chur ar an margadh, iad a chur i seirbhís agus a úsáid san Aontas, lena dtugtar aghaidh ar cheanglais a bhaineann lena sábháilteacht agus lena n-iontaofacht, lena n-áirítear bainistiú riosca, cáilíocht sonraí, trédhearcacht, formhaoirseacht dhaonna, cruinneas, stóinseacht agus cibearshlándáil. A áirithiú go bhféadfaidh córais intleachta saorga a bheith sábháilte agus iontaofa, go ndéanfar faireachán iomchuí orthu feadh a saolré, go n-urramófar luachanna bunúsacha agus cearta an duine a aithnítear san Aontas agus go neartófar iomaíochas na hEorpa leo.

64 Soláthar poiblí Treoir 2014/24/AE maidir le soláthar poiblí, airteagal 22. agus COM(2020) 66 Straitéis Eorpach maidir le sonraí.COM(2020) 66 A European strategy for data. Táirgí inseachadta caighdeánaithe a fhorbairt le haghaidh saolré an ríomhsholáthair ó cheann go ceann, chun idir-inoibritheacht trasteorann a áirithiú agus chun tacú le spásanna coiteanna sonraí Eorpacha le haghaidh na riarachán poiblí Tá sé d’aidhm ag na caighdeáin idir-inoibritheacht idir ceannaitheoirí agus soláthraithe soláthair phoiblí a éascú, go háirithe ar leibhéal trasteorann. Tá sé ríthábhachtach an idir-inoibritheacht a bhaint amach chun an margadh aonair san Eoraip a chruthú.

65 Cibearshlándáil trealaimh raidió Treoir 2014/53/AE ó Pharlaimint na hEorpa agus ón gComhairle an 16 Aibreán 2014 maidir le comhchuibhiú dhlíthe na mBallstát a bhaineann le trealamh raidió a chur ar fáil ar an margadh Caighdeáin nua a fhorbairt chun tacú le ceanglais áirithe chibearshlándála maidir le trealamh raidió sonrach Cibearshlándáil trealaimh raidió áirithe a fheabhsú.

66 sonrascú leictreonach Treoir 2014/55/AE maidir le sonrascú leictreonach, Airteagal 3, agus Cinneadh Cur Chun Feidhme (AE) 2017/1870 ón gCoimisiún an 16 Deireadh Fómhair 2017. An caighdeán Eorpach maidir le sonrascú leictreonach a nuashonrú nó a athbhreithniú, chun forbairtí teicneolaíocha a chur san áireamh agus chun idir-inoibritheacht iomlán agus leanúnach maidir le sonrascú leictreonach sa soláthar poiblí a áirithiú. Glacadh sonrascú leictreonach sa soláthar poiblí a chur chun cinn agus iarrachtaí chun glacadh an ríomhsholáthair a chur chun cinn a chomhlánú.

67 Pasanna digiteacha le haghaidh táirgí agus seirbhísí Tionscnamh Reachtaíochta maidir le BeartasTáirgí Inbhuanaithe Caighdeáin Eorpacha a fhorbairt lena dtugtar aghaidh ar cheanglais a bhaineann le hiontaofacht, slándáil, trédhearcacht pasanna digiteacha le haghaidh táirgí agus seirbhísí Is é an cuspóir an bonn a sholáthar chun ardfheidhmíocht chomhshaoil na dtáirgí uile a áirithiú agus, a mhéid is féidir agus is ábhartha, seirbhísí ar mhargadh an Aontais a áirithiú le sreabhadh faisnéise feabhsaithe trí phasanna digiteacha.

68 Cód Mearfhreagartha le haghaidh íocaíochtaí ar an toirt ag an bPointe Idirghníomhaíochta COM(2020) 592 maidir le Straitéis Íocaíochtaí Miondíola don Aontas Caighdeán a fhorbairt maidir le cód mearfhreagartha lenar féidir íocaíochtaí ar an toirt a thionscnamh agus a ghlacadh (íocaíochtaí laistigh de Bhallstát amháin agus íocaíochtaí trasteorann araon), trí ghléas leictreonach (e.g. fón póca) a úsáid, i gcásanna éagsúla, amhail i ngnáthionaid díolta, sa ríomhthráchtáil, idir daoine aonair, idir gnólachtaí, ó ghnólachtaí go tomhaltóirí, sonraisc, etc. Tacú le hidir-inoibritheacht trasteorann na réiteach íocaíochta ar an toirt agus teacht chun cinn réiteach uile-Eorpach íocaíochta ar an toirt, chomh maith le glacadh na réiteach sin.